З такім “салаўіным” прозвішчам — ды не спяваць? Немагчыма! Нашу краіну на Міжнародным конкурсе выканаўцаў эстраднай песні “Віцебск-2013”, што праходзіць у рамках ХХІІ Міжнароднага фестывалю мастацтваў “Славянскі базар у Віцебску”, прадстаўляе саліст Нацыянальнага акадэмічнага канцэртнага аркестра Беларусі, сёлетні выпускнік Беларускага дзяржаўнага ўніверсітэта культуры і мастацтваў Аляксандр САЛАЎЁЎ.